Τροποποιημένη πρόταση οδηγίας του Συμβουλίου σχετικά με τις λιμενικές εγκαταστάσεις υποδοχής αποβλήτων πλοίων και καταλοίπων φορτίου(1)

(1999/C 148/06)

(Κείμενο που παρουσιάζει ενδιαφέρον για τον ΕΟΧ)

COM(1999) 149 τελικό - 98/0249(SYN)

(Υποβληθείσα από την Επιτροπή σύμφωνα με το άρθρο 189 Α παράγραφος 2 της συνθήκης ΕΚ στις 20[nbsp ]Απριλίου 1999)

Αιτιολογική σκέψη 5

>Αρχικό κείμενο>

ότι η δράση στο κοινοτικό επίπεδο είναι ο αποτελεσματικότερος τρόπος να καθιερωθεί ένα ελάχιστο κοινό επίπεδο προτύπων προστασίας του περιβάλλοντος για τα πλοία και τους λιμένες σε όλη την έκταση της Κοινότητας·

>Τροποποιημένο κείμενο>

ότι η δράση στο κοινοτικό επίπεδο είναι ο αποτελεσματικότερος τρόπος να καθιερωθεί ένα ελάχιστο κοινό επίπεδο προτύπων προστασίας του περιβάλλοντος για τα πλοία και τους λιμένες σε όλη την έκταση της Κοινότητας ότι πρέπει να διασφαλίζεται η εμπέδωση της συνοχής των διατάξεων με τις υφιστάμενες περιφερειακές συμφωνίες, όπως η σύμβαση του 1974/1992 για την προστασία του θαλασσίου περιβάλλοντος στην περιοχή της θάλασσας της Βαλτικής·

Αιτιολογική σκέψη 22

>Αρχικό κείμενο>

ότι η επιβολή των διατάξεων της παρούσας οδηγίας μπορεί να ενισχυθεί με την εγκαθίδρυση του κατάλληλου συστήματος πληροφοριών για την αναγνώριση των ρυπαινόντων ή πιθανώς ρυπαινόντων πλοίων·

>Τροποποιημένο κείμενο>

ότι η επιβολή των διατάξεων της παρούσας οδηγίας πρέπει να ενισχυθεί με την εγκαθίδρυση συστήματος πληροφοριών για την αναγνώριση των ρυπαινόντων ή πιθανώς ρυπαινόντων πλοίων· ότι ένα τέτοιο σύστημα θα συμβάλει επίσης στην αξιολόγηση της εφαρμογής της οδηγίας·

Αιτιολογική σκέψη 22α (νέα)

>Τροποποιημένο κείμενο>

ότι τα κράτη μέλη και η Επιτροπή οφείλουν να συνεργάζονται για την εγκαθίδρυση κοινών κριτηρίων εντοπισμού των πλοίων τα οποία παράγουν μειωμένες ποσότητες αποβλήτων·

Άρθρο 11, παράγραφος 3

Εφαρμογή

>Αρχικό κείμενο>

Όταν υπάρχουν αποδεικτικά στοιχεία για τον απόπλου πλοίου χωρίς να έχουν τηρηθεί οι διατάξεις του άρθρου 7 ή του άρθρου 10, ενημερώνεται σχετικά ο επόμενος λιμένας κατάπλου και, με την επιφύλαξη της επιβολής των κυρώσεων που προβλέπονται στο άρθρο 13, δεν επιτρέπεται η φόρτωση ή εκφόρτωση του πλοίου, ούτε η επιβίβαση επιβατών σ'αυτό, μέχρι να διενεργηθεί η λεπτομερέστερη επιθεώρηση που ορίζεται στο άρθρο 2 παράγραφος 7 και στο άρθρο 6 παράγραφος 3 της οδηγίας 95/21/ΕΚ. Η εν λόγω επιθεώρηση περιλαμβάνει εκτίμηση παραγόντων που σχετίζονται με τη συμμόρφωση του πλοίου προς την παρούσα οδηγία, όπως η ακρίβεια των στοιχείων που παρέχονται σύμφωνα με το άρθρο 6.

>Τροποποιημένο κείμενο>

Όταν υπάρχουν σαφή αποδεικτικά στοιχεία για τον απόπλου πλοίου χωρίς να έχουν τηρηθεί οι διατάξεις του άρθρου 7 ή του άρθου 10, ενημερώνεται σχετικά ο επόμενος λιμένας κατάπλου και το πλοίο υποβάλλεται στη λεπτομερέστερη επιθεώρηση που ορίζεται στο άρθρο 2 παράγραφος 7 και στο άθρο 6 παράγραφος 3 της οδηγίας 95/21/ΕΚ. Η εν λόγω επιθεώρηση περιλαμβάνει εκτίμηση παραγόντων που σχετίζονται με τη συμμόρφωση του πλοίου προς την παρούσα οδηγία, όπως η ακρίβεια των στοιχείων που παρέχονται σύμφωνα με το άρθρο 6.

Άρθρο 12 παράγραφος 1, στοιχείο θ) (νέο)

Συνοδευτικά μέτρα

>Τροποποιημένο κείμενο>

Θεσπίζουν μέτρα, για να διασφαλίζεται ότι τα πλοία τα οποία απαλλάσσονται από το πεδίο εφαρμογής των διατάξεων της παρούσας οδηγίας, βάσει του άρθρου 3, παράγραφος 1, ενεργούν κατά τρόπο ο οποίος ευθυγραμμίζεται, στο βαθμό που αυτό είναι εύλογο και εφαρμόσιμο, με τις διατάξεις της παρούσας οδηγίας·

Άρθρο 12 παράγραφος 3α (νέα)

Συνοδευτικά μέτρα

>Τροποποιημένο κείμενο>

Τα κράτη μέλη και η Επιτροπή συνεργάζονται για την εγκαθίδρυση των κοινών κριτηρίων εντοπισμού των πλοίων που αναφέρονται στο άρθρο 8 παράγραφος 2 γ).

Άρθρο 15 παράγραφος 3 (νέα)

Διαδικασία τροποποιήσεων

>Τροποποιημένο κείμενο>

Τα βοθρολύματα, όπως αυτά ορίζονται στο παράρτημα IV της σύμβασης Marpol 73/78, συμπεριλαμβάνονται στον ορισμό των αποβλήτων που παράγονται από πλοία, με βάση την καθοριζόμενη στο άρθρο 14 διαδικασία, το αργότερο ένα έτος έπειτα από την έναρξη ισχύος του εν λόγω παραρτήματος.

ΠΑΡΑΡΤΗΜΑ Ι

Απαιτούμενοι όροι για τα προγράμματα υποδοχής και επεξεργασίας αποβλήτων στους λιμένες

>Αρχικό κείμενο>

Οι διαδικασίες υποδοχής, συλλογής, αποθήκευσης, επεξεργασίας και διάθεσης θα πρέπει να ανταποκρίνονται καθ' όλα τα σημεία σε σύστημα περιβαλλοντικής διαχείρισης κατάλληλο για τη σταδιακή μείωση των επιπτώσεων των εν λόγω δραστηριοτήτων στο περιβάλλον. Η συμμόρφωση αυτή λογίζεται ότι επέρχεται, εφόσον οι διαδικασίες πληρούν το διεθνές πρότυπο ISO 14001:1996 και το ευρωπαϊκό πρότυπο EN 14001:96, με το οποίο καθιερώνονται προδιαγραφές για σύστημα περιβαλλοντικής διαχείρισης, όπως ναγνωρίζεται στην απόφαση της Επιτροπής 97/265/ΕΚ της 16ης Απριλίου 1997.

>Τροποποιημένο κείμενο>

Οι διαδικασίες υποδοχής, συλλογής, αποθήκευσης, επεξεργασίας και διάθεσης θα πρέπει να ανταποκρίνονται καθ' όλα τα σημεία σε σύστημα περιβαλλοντικής διαχείρισης κατάλληλο για τη σταδιακή μείωση των επιπτωσεων των εν λόγω δραστηριοτήτων στο περιβάλλον. Η συμμόρφωση αυτή λογίζεται ότι επέρχεται, εφόσον η διαδικασία συμμορφώνεται με τον κανονισμό EMAS (κανονισμός (ΕΟΚ) αριθ. 1836/93 του Συμβουλίου) και της μελλοντικές αναθεωρήσεις του.

(1) ΕΕ C 271 της 31.8.1998.